jkorsvik/nowiki_second_scrape_merged huggingface dataset:
Vagrantini

Vagrantini er en gruppe av sommerfugler som hører til underfamilien Heliconiinae i den store familien flikvinger (Nymphalidae). De fleste av disse tropiske sommerfuglene lever i Sørøst-Asia, men noen går så langt vest som Asia og så langt øst som Australia. De minner mye om perlemorvinger (Argynnini) men har jamtover mindre mørke tegninger på vingene enn disse. Larvene er kledt med lange torner.


== Utseende ==
Middelsstore, slanke sommerfugler med store vinger som som oftest har brunoransje grunnfarge, men noen er brune eller har metallisk blått skimmer. De har vanligvis noen mørke tegninger, men mindre enn hos den nordlige gruppen perlemorvinger (Argynnini), som de ellers ligner mye. Noen har forvingens fremhjørne litt uttrukket til en spiss, og mange har en kort stjert bakerst på bakvingen.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Heliconiinae
Gruppen Vagrantini – for det meste i Sørøst-Asia og Australia
Slekten Vindula Hemming, 1934 – fire arter, fra India til Australia
Slekten Algia Herrich-Schäffer, 1864 – tre arter, fra Burma til Ny-Guinea
Algiachroa woodfordi (Godman & Salvin, 1880) – bare på Salomonøyene
Slekten Cirrochroa Doubleday, 1847 – 18 arter, fra India til Ny-Guinea
Slekten Terinos Boisduval, 1836 – åtte arter, hannene metallskimrende
Slekten Lachnoptera Doubleday, 1847 – to arter i Afrika
Slekten Phalanta Horsfield, 1829 – fem arter, fra Afrika (også Madagaskar) til nordlige Australia
Slekten Vagrans Hemming, 1934 – to arter, fra India til Australia og omkringliggende øyer
Slekten Cupha Billberg, 1820 – sju arter, fra Sri Lanka til sørlige Japan og Australia
Smerina manoro (Ward, 1871) – Madagaskar


== Kilder ==
Wahlgren, N. og Brower A.V.Z. (2006) Vagrantini på Tree of life. [1]


== Eksterne lenker ==
(en) Vagrantini hos NCBI 
(en) Kategori:Vagrantini – bilder, video eller lyd på Wikimedia Commons 
Vagrantini – detaljert informasjon på Wikispecies
Loud Love

«Loud Love» er den første singelen fra Soundgardens andre studioalbum Louder than Love. Singelen ble en hit og var også med på Soundgardens samlealbum A-Sides. Dette er den eneste musikkvideoen Jason Everman er med i. Everman sluttet i bandet i 1990. Chris Cornell spilte sangen sammen med Audioslave i 2006.


== Eksterne lenker ==
(en) Loud Love på MusicBrainz 
(en) Loud Love på MusicBrainz
Outshined

«Outshined» er den andre singelen fra Soundgardens tredje studioalbum Badmotorfinger. Sangen er en av Soundgardens mest kjente, og en av de mest rolige sangene på albumet. Sangen var også med på samlealbumet A-Sides. 
«Outshined» ble en hit. Her finnes det kjente sitatet «I'm looking California, and feeling Minnesota» som filmen Feeling Minnesota, med blant andre Courtney Love, Keanu Reeves og Cameron Diaz, hentet sin tittel fra.


== Eksterne lenker ==
(en) Outshined på Discogs 
(en) Outshined på MusicBrainz 
(en) Outshined på MusicBrainz
The Day I Tried to Live

«The Day I Tried to Live» er den andre singelen fra Soundgarden sitt fjerde studioalbum Superunknown og var også med i albumet A-Sides som var det siste albumet fra Soundgarden. Singelen klarte seg bra på hitlistene, men var ikke i nærheten av de store singlene  «Spoonman» og «Black Hole Sun». Teksten til sangen er ganske negativt ladet i forhold til de andre sangene i albumet.


== Eksterne lenker ==
(en) The Day I Tried to Live på Discogs 
(en) The Day I Tried to Live på MusicBrainz 
(en) The Day I Tried to Live på MusicBrainz
Fell on Black Days

«Fell on Black Days» er den femte og den siste singelen fra Soundgardens album Superunknown. Den ble en hit, men solgte ikke like mye som singlene «Black Hole Sun» og «The Day I Tried to Live». Sangen er med på samlealbumet A-Sides. Etter terrorangrepene på New York 11. september 2001 ble «Fell on Black Days» sammen med «Black Hole Sun» og «Blow Up the Outside World» satt på en liste over «muligens upassende sanger». Chris Cornell sang denne sangen under konserter med Audioslave.


== Eksterne lenker ==
(en) Fell on Black Days på Discogs 
(en) Fell on Black Days på MusicBrainz 
(en) Fell on Black Days på MusicBrainz
Fritt forlag

Fritt forlag var et norsk bokforlag som ga ut norske og oversatte noveller, romaner og faktabøker. Forlaget ble startet av Øyvind Asbjørnsen og hans bror Lars Eirik Asbjørnsen i november 2005. Forlegger var Øyvind Asbjørnsen, og sjefredaktør var Bent Hvale. Fritt forlag  hadde kontor i Oslo. Etter i underkant av seks års drift ble Fritt Forlag erklært konkurs i 2011.


== Referanser ==


== Eksterne lenker ==
Artikkel fra Bok og Samfunn
Store Kvalfjord

Store Kvalfjord (eller bare Kvalfjord) er ei bygd nordøst på Stjernøya, ytterst i Altafjorden, i Alta kommune i Finnmark. I tillegg til Store Kvalfjord omfatter bygda også de mindre stedene Bia, Nordmannsnes og Pollen, som samlet har all fastboende befolkning i grunnkretsen Stjernøy, som hadde 60 innbyggere per 1. januar 2017. Fiske og fiskeoppdrett er grunnpilaren for bosettingen. I Store Kvalfjord finnes også butikk, post, skyssbåt, og skole.


== Referanser ==
Pretty Noose

«Pretty Noose» er den første singelen fra Soundgarden sitt femte studioalbum Down on the Upside, og var også med på samlealbumet A-Sides. «Pretty Noose» ble nominert til Grammy i klassen «Best Hard Rock Performance» i 1997. «Pretty Noose» var en av tre singler fra Down on the Upside.


== Eksterne lenker ==
(en) Pretty Noose på Discogs 
(en) Pretty Noose på MusicBrainz
Mark Randall

Mark Randall (født 28. september 1989) er en engelsk fotballspiller som spiller for den nordirske klubben Larne FC.


== Klubbkarriere ==
Randall begynte sin karriere i Milton Keynes ved The Lord Grey School. Randall dro til Arsenal sommeren 2005, og spilte blant annet syv kamper i Premier Leagues reserveliga i 2005-06 sesongen. Han spilte også i Dennis Bergkamps testimonial kamp mot Ajax i juli 2006, han deltok også i Arsenals treningskamper denne sommeren i Østerrike og Nederland. Randall fikk sin førstelagsdebut som innbytter for Denilson i Arsenals Ligacupkamp mot West Bromwich den 24. oktober, 2006. Han fikk også muligheten i neste Ligacupkamp mot Everton, og satt på benken mot Liverpool i kvartfinalen.
Den 8. februar 2007 signerte Randall profesjonell kontrakt med Arsenal og han var også med Arsenals tropp som reiste på treningsleir til Østerrike.


== Referanser ==


== Eksterne lenker ==
(en) Mark Randall – Transfermarkt 
(en) Mark Randall – Soccerbase.com 
(en) Mark Randall – Soccerway 
(en) Mark Randall – FBref
Ty Cobb (sang)

«Ty Cobb» er den fjerde og den siste singelen fra Soundgardens album Down on the Upside. Singelen fikk dårligere kritikk enn de andre Soundgarden-singlene, mens B-siden «Rhinosaur» ble veldig populær blant fans av Soundgarden. «Ty Cobb» var også med på  samlealbumet A-Sides. Sangen «Rhinosaur» kom på 19.-plass på Billboards hitliste Mainstream Rock Tracks.


== Eksterne lenker ==
(en) Ty Cobb på Discogs 
(en) Ty Cobb på MusicBrainz 
(en) Ty Cobb på MusicBrainz
Norsk Forbund for Lokal-TV

Norsk Forbund for Lokal-TV (NFL) var en organisasjon for de norske lokal-TV-stasjonene. Organisasjonen bestod i 2007 av 23 lokal-TV-stasjoner. Fra nyttår 2007 ble organisasjonen lagt ned og lokal-TV-stasjonene gikk over til Mediebedriftenes Landsforening.


== Eksterne lenker ==
NFLs hjemmeside
Claude Adrien Helvétius

Claude Adrien Helvétius (født 26. februar 1715, død 26. desember 1771) var en fransk filosof, pedagog og skribent. Helvétius regnes som en av utilitarismens foregangsmenn, og har gitt filosofiske bidrag til sosialismen som teori.


== Biografi ==
Helvétius ble født inn i en høytstående parisisk familie med forbindelser til hoffet. Faren var livlege for dronning Marie Leszczyńska. Slektsnavnet var opprinnelig Schweitzer, som ble latinisert til Helvétius (sveitser). Etter en utsvevende ungdomstid begynte Helvétius etter hvert å orientere seg mot intellektuelle kretser, påvirka av Voltaire og Montesquieu. Han gifta seg med Anne-Catherine de Ligniville, som i et halvt århundre bestyrte en av opplysningstidas fremste litterære salonger.


== Verk ==
Med sitt filosofiske verk De l'esprit (1758) vakte Helvétius bestyrtelse hos kirka og makthaverne. Skriftet ble brent offentlig, og det ble bannlyst både av kirka og av Sorbonne-universitetet. Arbeidet fikk en lunken mottakelse blant andre progressive filosofer. Han ble kritisert for å mangle originalitet, og for å ha henta sine tanker fra Denis Diderot og John Locke.
Helvétius er en typisk empirist, som mener at den menneskelige bevisstheten utgjøres av summen av sanseinntrykkene våre. Som Locke mener han at mennesket ved fødselen er en tabula rasa, og at all ulikhet mennesker imellom skyldes forskjellig oppdragelse og oppvekstmiljø. Noen medfødte forskjeller mellom folk eksisterer ikke, mener han.
Størst betydning for ettetrtida har Helvétius' etikk hatt. Ifølge Helvétius finnes ikke det absolutt gode eller onde, og mennesket er verken godt eller ondt. I siste instans er egennytten drivkraften for alle våre handlinger. Hans etikk utgjør således en av forutsetningene for den seinere utilitarismen.
En omarbeidd og utvida utgave av  De l'esprit utkom posthumt mellom 1772 og 1786. Her utbrer han seg om pedagogikk og oppdragelse, og hevder det synspunktet at menneskenes iboende egoisme kan styres mot et felles, samfunnsnyttig mål gjennom et vitenskapelig basert belønningssystem i skolen. «Alt kan ordnes gjennom oppdragelse», hevder han.
Påvirkning fra Helvétius kan spores hos tenkere som Jeremy Bentham, John Stuart Mill, Cesare Beccaria og 1800-tallets tidlige sosialister.


== Bibliografi ==
Om HelvétiusEspen Schaanning Lykkens politikk - Fransk opplysningstid og synet på menneske og straff hos Helvetius, 2013 ISBN 978-82-321-0017-0Av HelvétiusDe l'Esprit (1758)
De l’Homme (1773)


== Referanser ==


== Eksterne lenker ==
Tekster av Helvétius på fransk Wikisource
Blow Up the Outside World

«Blow Up the Outside World» er den tredje singelen fra Soundgardens femte studioalbum Down on the Upside. «Blow Up the Outside World» ble en hit og lå på førsteplass på Billboards hitliste Mainstream Rock Tracks i fire uker. Sangen var også med på samlealbumet A-Sides. 


== Eksterne lenker ==
(en) Blow Up the Outside World på Discogs 
(en) Blow Up the Outside World på MusicBrainz 
(en) Blow Up the Outside World på MusicBrainz
Edward Coke, 7. jarl av Leicester

Edward Douglas Coke, 7. jarl av Leicester (født 6. mai 1936 i Sør-Rhodesia, død 25. april 2015) bodde i Holkham Hall, Norfolk, England og var en britisk adelsmann.
Han var sønn av Anthony Louis Lovel Coke, 6. jarl av Leicester og Moyra Joan Crossley. Han giftet seg første gang med Valerie Potter, datter av Leonard A. Potter, den 28. april 1962. De fikk tre barn:

Thomas Edward Coke, vicomte Coke (født 6. juli 1965)
Lady Laura-Jane Elizabeth Coke (født 1968), giftet seg med Jonathan Paul i 1993
Hon. Rupert Henry John Coke (født 1975)Han giftet seg for andre gang med Sarah Forde, datter av Noel Henry Boys Forde, i 1986.
Coke var kjent for sin innsats for å restaurere Holkham Hall. Han var tidligere president i Historic Houses Association. I 2005 ble han utnevnt til visestattholder i Norfolk.
Coke er kommandør av Order of the British Empire.


== Referanser ==


== Eksterne lenker ==
(en) Edward Coke, 7. jarl av Leicester hos Hansards parlamentsdebatter 
(en) Edward Coke, 7. jarl av Leicester hos The Peerage
Geovanni

Geovanni Deiberson Maurício, oftest kjent som Geovanni (født 11. januar 1980 i Acaiaca) er en brasiliansk fotballspiller som for tiden er under kontrakt med San Jose Earthquakes. Han ble kjøpt fra Manchester City foran 2008-sesongen som angripende midtbanespiller. 
Han har også spilt en kamper og scoret null mål for Brasil.


== Referanser ==


== Eksterne lenker ==
(en) Geovanni Deiberson Maurício – kategori av bilder, video eller lyd på Commons 
(en) Geovanni – Olympedia 
(en) Geovanni – Sports-Reference (OL-resultater – arkivert) 
(en) Geovanni – FIFA 
(en) Geovanni – Transfermarkt 
(en) Geovanni – national-football-teams.com 
(en) Geovanni – WorldFootball.net 
(en) Geovanni – Soccerbase.com 
(en) Geovanni – FootballDatabase.eu 
(en) Geovanni – Soccerway 
(en) Geovanni – Sambafoot
Songs from the Superunknown

Songs from the Superunknown er en EP fra Soundgarden. Den ble gitt ut i 1995.


== Sporliste ==
«Superunknown» – 5:06
Utgitt på albumet Superunknown
«Fell on Black Days» – 5:26
En alternativ versjon, den som brukes på musikkvideoen
«She Likes Surprises» – 3:17
Utgitt på internasjonale versjoner av Superunknown
«Like Suicide» (akustisk versjon) – 6:11
Fremført akustisk, finnes også på «Black Hole Sun»-singelen
«Jerry Garcia's Finger» – 4:00
Ikke tidligere utgitt


== Eksterne lenker ==
(en) Songs from the Superunknown på Discogs 
(en) Songs from the Superunknown på MusicBrainz
Hevneren slår til

Hevneren slår til (engelsk originaltittel: Death Wish, også utgitt på norsk som Nådeløs by) er en roman fra 1972 av Brian Garfield.
Bokens oppfølger kom i 1975 som Dødsdommen (engelsk originaltittel: Death Sentence).


== Handling ==
Paul Benjamin er en vanlig revisor i New York, omsorgsfull far og ektemann som forakter vold. En dag blir datteren hans slått og kona drept av en gruppe sadistiske innbruddstyver. Hendelsen forandrer hans liv for alltid og sakte, men sikkert tyr han til selvtekt. Han starter en enmannskrig mot forbryterne som overfaller uskyldige på gatene.


== Norsk oversettelse ==
En norsk oversettelse kom som Hevneren slår til i serien Ekkos spenningsromaner i 1977, oversatt av Turi Ekko. Boken ble også nyutgitt på norsk i 1996 som Nådeløs by, denne gangen oversatt av Arvid Strandli.


== Filmversjon ==
I 1974 ble en film basert på boken laget med Charles Bronson i hovedrollen. Den ble regissert av Michael Winner.


== Referanser ==
John Oommen

Basantkumar John Oommen (født 9. september 1953 i Coonoor, India) er en matematiker bosatt i Canada.
John Oommen har fullført både Master of Science (1979), og Doctor of Philosophy degrees (1982), og arbeider som professoroverhode ved Carleton Universitet hvor han har bidratt til et stort antall vitenskapelige publikasjoner.Oommen har også vært tilknyttet Universitetet i Agder som professor II.


== Priser ==
Lifetime Honorary Award fra juli 2006.
Kaloori Medal i 1974
Siemens Medal for the Best Graduating Student in IIT fra departementet for Electrical Engineering
Electrical Engineering Gold Medal-vinner for Best Graduating Student of the year


== Patenter ==
A Method of Generating Attribute Cardinality Maps
A Method for Recognizing Trees by Processing Potentially Noisy Subsequence Trees
A Method for Encryption with Statistical Perfect Secrecy
Search-Enhanced Trie-Based Syntactic Pattern Recognition of Sequences


== Referanser ==


== Eksterne lenker ==
(no) Publikasjoner av John Oommen i forskningsdokumentasjonssystemet CRIStin
(no) Publikasjoner av John Oommen i BIBSYS
John Oommen i Scholia
Satakunta

Satakunta er et av Finlands 19 landskap. Landskapet ligger mot vest i det sørlige Finland. Administrasjonssetet i landskapet er Björneborg. Satakunta grenser til landskapene Österbotten, Södra Österbotten, Birkaland, Egentliga Tavastland og Egentliga Finland.


== Kommuner og regioner ==
Satakunta består av 16 kommuner, hvorav sju er bykommuner. I de siste årene ble følgende kommunesammenslåinger gjennomført. Den 1. januar 2009 ble Kiukais slått sammen med Eura, Lappi ble slått sammen med Raumo og Vampula ble slått sammen med Vittis. Den 1. januar 2010 ble Norrmark slått sammen med Björneborg.
Satakuntas kommuner utgjør tre økonomiske regioner. Nedenstående oversikt viser hvordan kommunene fordeler seg på de tre økonomiske regionene. Byene er oppført med fet skrift.


== Befolkningsutvikling ==


== Se også ==
Finlands kommuner
Finlands økonomiske regioner
Finlands landskap
Regionforvaltningsverk


== Referanser ==


== Eksterne lenker ==
Offisielt nettsted 
(en) Satakunta – kategori av bilder, video eller lyd på Commons 
Uppslagsverket Finland, Satakunta (historisk landskap)
Uppslagsverket Finland, Satakunta (landskap)
Mellersta Finland

Mellersta Finland (finsk: Keski-Suomi) er et av Finlands 19 landskap. Landskapet ligger midt i det sørlige Finland. Administrasjonssetet i landskapet er Jyväskylä. Mellersta Finland grenser til landskapene Päijänne-Tavastland, Birkaland, Södra, Mellersta og Norra Österbotten samt Norra og Södra Savolax.


== Kommuner og regioner ==
Mellersta Finland består av 23 kommuner, hvorav seks er bykommuner. I de siste årene har følgende kommunesammenslåinger funnet sted. Den 1. januar 2008 ble Leivonmäki slått sammen med Joutsa. Den 1. januar 2009 ble Korpilahti og Jyväskylä landkommune slått sammen med Jyväskylä by, Pylkönmäki ble slått sammen med Saarijärvi, og Jämsänkoski ble slått sammen med Jämsä.
Kommunene i landskapet utgjør seks økonomiske regioner. Nedenstående oversikt viser hvordan kommunene fordeler seg på de seks økonomiske regionene. Byene er oppført med fet skrift.


== Befolkningsutvikling ==


== Se også ==
Finlands kommuner
Finlands økonomiske regioner
Finlands landskap
Regionforvaltningsverk


== Referanser ==


== Eksterne lenker ==
(fi) Offisielt nettsted 
(en) Central Finland – kategori av bilder, video eller lyd på Commons 
Uppslagsverket Finland, Mellersta Finland
Södra Österbotten

Södra Österbotten (finsk: Etelä-Pohjanmaa) er et av Finlands 19 landskap. Administrasjonssetet i landskapet er Seinäjoki. Södra Österbotten grenser til landskapene Birkaland, Satakunta, Österbotten, Mellersta Österbotten og Mellersta Finland.


== Kommuner og regioner ==
Södra Österbotten består av 17 kommuner hvorav åtte er byer. Den 1. januar 2009 ble følgende kommunesammenslåinger gjennomført. Alahärmä, Kortesjärvi og Ylihärmä ble slått sammen med Kauhava kommune. Lehtimäki ble slått sammen med Alajärvi kommune. Nurmo og Ylistaro ble slått sammen med Seinäjoki kommune og Jurva ble slått sammen med Kurikka kommune.
De 17 kommunene utgjør fire økonomiske regioner.  Nedenstående oversikt viser hvordan kommunene fordeler seg på de fire økonomiske regionene. Byene er oppført med fet skrift.


== Befolkningsutvikling ==


== Se også ==
Finlands kommuner
Finlands økonomiske regioner
Finlands landskap
Regionforvaltningsverk


== Referanser ==


== Eksterne lenker ==
Offisielt nettsted 
(en) South Ostrobothnia – kategori av bilder, video eller lyd på Commons 
Uppslagsverket Finland, Södra Österbotten
Mellersta Österbotten

Mellersta Österbotten (finsk: Keski-Pohjanmaa) er et av Finlands 19 landskap. Landskapet ligger ved Bottenvikens venstre kyst. Administrasjonssetet i landskapet er Karleby. Mellersta Öserbotten grenser til landskapene Norra Österbotten, Mellersta Finland, Södra Österbotten og Österbotten.


== Kommuner og regioner ==
Mellersta Österbotten består av åtte kommuner hvorav to er byer. I de siste årene har det vært to kommunesammenslåinger. Den 1. januar 2009 ble kommunene Lochteå, Kelviå og Ullava slått sammen med Karleby. Den 1. januar 2010 ble Himango kommune slått sammen med Kalajoki og samtidig overført til landskapet Norra Österbotten. 
De åtte kommunene utgjør to økonomiske regioner. Nedenstående oversikt viser hvordan kommunene fordeler seg på de to økonomiske regionene. Byene er oppført med fet skrift. Område 2 på kartet er tidligere Himango kommune som nå ligger i Norra Österbotten.

Karleby er en tospråklig kommune. Alle andre kommuner i landskapet er enspråklig finske.


== Befolkningsutvikling ==


== Se også ==
Finlands kommuner
Finlands økonomiske regioner
Finlands landskap
Regionforvaltningsverk


== Referanser ==


== Eksterne lenker ==
Offisielt nettsted 
(en) Central Ostrobothnia – kategori av bilder, video eller lyd på Commons 
Uppslagsverket Finland, Mellersta Österbotten
Mellersta Österbottens förbund
Pikk Hermann (Tallinn)

Pikk Hermann (Lange Hermann) er et tårn på Toompeaslottet på Toompeaåsen i Tallinn, hovedstaden i Estland. Den første delen ble bygget i 1360–70. Tårnet ble ombygget på 1500-tallet, og nådde høyden 45,6 meter som tårnet har hatt siden. En trappeoppgang med 215 trappetrinn leder til toppen av tårnet.
Pikk Hermann er beliggende ved siden av parlamentsbygningen i Estland, og flagget på toppen av tårnet, 95 meter over havnivået, er en av symbolene på regjeringen.
Det estiske nasjonalflagget blir hevet og nasjonalsangen «Mitt Fedreland, Min Stolthet og Glede» blir spilt ved soloppgang (men ikke tidligere enn klokken 7). Ved solnedgang (men ikke senere enn klokken 22) blir flagget senket, og sangen «Mu isamaa on minu arm» blir spilt.


== Eksterne lenker ==
Historien om Riigikogu, Estlands parlament og Pikk Hermann (engelsk)
Trakt

En trakt er et redskap til bruk for å fylle en væske eller annen masse over i en beholder med liten eller smal åpning. Trakter har vid åpning i toppen og en liten åpning eller tut i bunnen. 
Trakter som ble brukt i melkestell eller ølbrygging kunne være lagget, svarvet eller skåret i tre. Senere kom det trakter laget av  blikk, og moderne trakter er vanligvis laget av rustfritt stål, glass eller plast. 
Materialet som blir brukt bør være sterkt nok til å holde vekten av stoffet som blir overført, og det bør ikke reagere med stoffet. Derfor er rustfritt stål eller glass vanlig i overføring av diesel, mens plasttrakter er vanlige i kjøkken.


== Litteratur ==
Østby, Jon Birger (1984): Nomenklatur for melkestell. Med tegninger av Torill Sand. Oslo.


== Eksterne lenker ==
Se trakter i DigitaltMuseum.
Ole Runar Gillebo

Ole Runar Engdal Gillebo (født 14. mars 1996 ) er en norsk vinner av Melodi Grand Prix jr. fra 2006. Han fremførte sangen sin «Fotball e supert» i Oslo Spektrum.
Gillebo har ikke gitt ut egen CD, men han har vært medvirkende til en del samleplater i tillegg til MGP jr. 2006 og MGP nordic 2006-CD-ene.
I oktober 2013 kom han ut med ny singel som heter «Be my helping hand».


== Eksterne lenker ==
«Be my helping hand» på YouTube
Sremska Mitrovica

Sremska Mitrovica (kyrillisk: Сремска Митровица, kroatisk: Srijemska Mitrovica, ungarsk: Szávaszentdemeter) er en by i den serbiske provinsen Vojvodina. Byen hadde i 2003 omkring 39 200 innbyggere (kommunen hadde 86 000). 
Srem er en region og Mitrovica kommer av navnet Demetrios (etter helgenen Sankt Demetrios fra Saloniki) som på serbisk er Mitar (det samme som russisk Dmitri). I romersk tid het byen Sirmium.


== Steder ==
Følgende steder ligger i kommunen:

Bešenovački Prnjavor (Бешеновачки Прњавор)
Bešenovo (Бешеново)
Bosut (Босут)
Čalma (Чалма)
Divoš (Дивош)
Grgurevci (Гргуревци)
Jarak (Јарак)
Kuzmin (Кузмин)
Laćarak (Лаћарак)
Ležimir (Лежимир)
Manđelos (Манђелос)
Martinci (Мартинци, i Romerriket kjent Budalia)
Noćaj (Ноћај)
Radenković (Раденковић)
Ravnje (Равње)
Salaš Noćajski (Салаш Ноћајски)
Šašinci (Шашинци)
Sremska Rača (Сремска Рача)
Stara Bingula (Стара Бингула)
Šišatovac (Шишатовац)
Šuljam (Шуљам)
Veliki Radinci (Велики Радинци)
Zasavica I (Засавица I)
Zasavica II (Засавица II)


== Eksterne lenker ==
Offisielt nettsted 
(en) Sremska Mitrovica – kategori av bilder, video eller lyd på Commons 
Kommunens offisielle hjemmeside